POSIBLES IDEAS PARA UNHA HOMILÍA CON NENOS

04 xuño 2017 Pentecoste

**PENTECOSTE: O Espírito ponnos en marcha. Conta máis con El e déixate mover por El.**

1. **VER: Remata a Pascua, vén o motor**

**- Hoxe apagamos o cirio pascual** que acendiamos na vixilia pascual e que nos recorda a Cristo resucitado, vivo e presente entre nós. Con “Pentecoste” acábanse os 50 días de Pascua.

**- Os coches necesitan un motor** que os impulse, que o faga correr.

***Como celebrastes a Pascua?***

***Que recordades das aparicións de Xesús, dos evanxeos dos domingos?***

***Que tedes aprendido?***

1. **XULGAR: Xesús regálanos o Espírito Santo**

**-**  No evanxeo de hoxe , festa do Espírito Santo, nárrasenos unha das aparicións de Xesús aos apóstolos despois de resucitar, dándolles a paz e enchéndoos de ledicia. Logo envíaos polo mundo dicíndolles: **“*Recibide o Espírito Santo*”.**

**QUE NOS QUERE DICIR?**

**1.- O Espírito Santo é o motor da Igrexa:** Apareceu como pomba e pousouse sobre Xesús no seu **bautismo** e acompañouno sempre para ter forza para facer a vontade de seu Pai. En **Pentecoste** o Espírito empuxa os apóstolos á rúa e éncheos de ledicia e valor para anunciar a resurrección de

Xesús. Na **primitiva igrexa** o Espírito descende sobre eles e axuda as comunidades a querer a Xesús e a serlle fieis. Vive **hoxe** nos nosos corazóns e fortalécenos.

**2.- O Espírito é lume, vento e pomba**: É a 3ª persoa da Stma. Trindade e representámolo como **lume** que enche de luz e calor o noso corazón, como **vento** forte que nos empuxa con forza para ser amigos de Xesús e como unha **pomba** que nos trae a paz de Deus.

1. **O Espírito recibístelo no bautismo e na confirmación.** Fainos amigos de Xesús. Dános a forza para ser bos e axudar aos demais. Lévanos a perdoarnos. Axúdanos a comprender o que Xesús nos dixo. Logra que Deus viva no noso corazón. Fainos fillos e fillas de Deus e invítanos a chamar a Deus Pai. Énchenos o corazón de amor.

***Rezas ao Espírito Santo?***

1. **ACTUAR: Cuenta con él, déjate mover por él**

**- Acórdate** máis do Espírito Santo. Rézalle con esas oracións coñecidas:Polo sinal, Gloria ao Pai, Credo, Gloria …

**- Facede un cartel** representando ao Espírito Santo como lume, vento e pomba. Tamén podedes debullar os seus 7 dons.

***Que imos facer?***

**LECTURAS**

**FEITOS 2,1-11*:***

***Enchéronse todos do Espírito Santo e empezaron a falar.***

**SALMO 103:**

**Envía o teu Espírito, Señor, e renova a face da terra.**

**1 CORINTIOS 12, 3b-7. 12-13:**

***Fomos bautizados nun mesmo Espírito, para formar un só corpo.***

**XOÁN 20, 19-23:**

***Como o Pai me enviou, así tamén vos envío eu; recibide o Espírito Santo***

|  |
| --- |
| **Narrador:**  Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles:  **Xesús: -«Paz convosco».**  **Narrador:** E, dicindo isto, ensinoulles as mans e o costado. E os discípulos enchéronse de alegría ao ver o Señor. Xesús repetiu:  **Xesús:** *-«Paz convosco. Como o Pai me enviou, así* ***tamén vos envío eu».***  **Narrador:** E, dito isto, soprou sobre eles e díxolles:  **Xesús:** -***«Recibide o Espírito Santo;*** *aos que lles perdoedes os pecados, quédanlle perdoados; aos que llelos reteñades, quédanlles retidos».*  *Palabra do Señor.* |

***(Narrador - Xesús).***